b'\n_START_ARTICLE_\nVuka\xc5\xa1in Braji\xc4\x87\n_START_SECTION_\nBakgrunn\n_START_PARAGRAPH_\nVuka\xc5\xa1in Braji\xc4\x87 ble f\xc3\xb8dt 9. februar 1984 i Sanski Most, Bosnia-Hercegovina av Simo og Du\xc5\xa1anka, som den eldste av tre barn. Vuka\xc5\xa1ins interesse for musikk begynte tidlig. I 1994 flyttet familien p\xc3\xa5 grunn av krigen, fra Bosnia-Hercegovina til Serbia, n\xc3\xa6rmere bestemt til landsbyen Mali Po\xc5\xbearevac i kommunen Sopot. De bodde der ett \xc3\xa5r f\xc3\xb8r de flyttet til \xc4\x8ca\xc4\x8dak, hvor familien hans bor i dag. Han l\xc3\xa6rte \xc3\xa5 spille gitar og keyboard p\xc3\xa5 egen h\xc3\xa5nd fordi foreldrene hans ikke hadde r\xc3\xa5d til \xc3\xa5 betale for musikkutdannelse. Han sang ogs\xc3\xa5 i kor, danset og var medlem av en teaterklubb. _NEWLINE_Da han var 19, flyttet han fra \xc4\x8ca\xc4\x8dak til Negotin, hvor han s\xc3\xb8kte seg inn p\xc3\xa5 Det utdanningsvitenskapelige fakultet, som kunne tilby det han likte best: scenisk bevegelse, musikk og det \xc3\xa5 synge. Vuka\xc5\xa1in likte \xc3\xa5 jobbe med barn og han har sagt at elevene er hans publikum og klasserommet hans scene.\n_START_SECTION_\nBandet Affect\n_START_PARAGRAPH_\nDa Vuka\xc5\xa1in var p\xc3\xa5 det tredje studie\xc3\xa5ret, flyttet han fra Negotin til Beograd. I 2003 hadde han nemlig i Negotin m\xc3\xb8tt Darko Nikodijevi\xc4\x87 og Nemanja An\xc4\x91elkovi\xc4\x87 som spilte inn noen sanger med melodisk metal rock-klang og bestemte seg for \xc3\xa5 danne et band som ble kalt Affect og han sluttet seg til bandet. I begynnelsen av 2005, var Affect fullt besatt, etter at Nikola Dimitrijevi\xc4\x87 p\xc3\xa5 bass og trommeslager \xc5\xbdeljko Despi\xc4\x87 ble med i bandet. _NEWLINE_Sommeren 2006 kom de i kontakt med Ognjen Uzelac, direkt\xc3\xb8r for plateselskapet PGP-RTS, som tilb\xc3\xb8d seg \xc3\xa5 utgi Affects reklamesingleplate med to sanger. V\xc3\xa5ren 2006 spilte de inn to sanger: \xc2\xabRead from my eyes\xc2\xbb og en instrumental cover av den tradisjonelle serbiske sangen \xc2\xabAjde Jano\xc2\xbb som de spilte i heavymetal stilen. I april 2007 utga de en promo\xe2\x80\x93singel i 150 kopier. De hadde live-forestillinger i klubber i Beograd, og ved hjelp av radiostasjonen Beograd 202 opptr\xc3\xa5dte de utenfor Beograd. Da Vuka\xc5\xa1in \xc3\xb8nsket \xc3\xa5 f\xc3\xb8lge opp sin profesjonelle musikkarriere ble arbeidet med gruppen Affect stilt i bero mot slutten av 2007. Darko Nikodijevi\xc4\x87 og Nemanja An\xc4\x91elkovi\xc4\x87 arbeidet fremdeles med Vuka\xc5\xa1in i ulike prosjekter._NEWLINE_Etter episoden med Affect fortsatte Vuka\xc5\xa1in \xc3\xa5 spille med Marko Mari\xc4\x87 i den akustiske duoen Lucky Luke (tidligere kalt Ausonia Duo). De spilte sammen inntil Vuka\xc5\xa1in begynte med Operasjon Triumf. De opptr\xc3\xa5dte p\xc3\xa5 fjernsynet flere ganger.\n_START_SECTION_\nOperasjon Triumf\n_START_PARAGRAPH_\nVuka\xc5\xa1in bodde i Negotin da han s\xc3\xb8kte om deltakelse i den TV-sendte musikkonkurransen \xc2\xabOperacija Trijumf\xc2\xbb. Han flyttet tilbake til Beograd og tok sangklasser hos professor Tanja Andreji\xc4\x87. Tanja underviste Vuka\xc5\xa1in i tre m\xc3\xa5neder. Etter best\xc3\xa5tte pr\xc3\xb8ver, hadde han flere reklamekonserter over hele Serbia med andre serbiske deltakere i l\xc3\xb8pet av sommeren. _NEWLINE_Forestillingen begynte den 29 september 2009. P\xc3\xa5 den f\xc3\xb8rste gallaen sang Vuka\xc5\xa1in to sanger sammen med Ivana Nikodijevi\xc4\x87: \xc2\xabKada padne no\xc4\x87\xc2\xbb (\xc2\xabRiblja \xc4\x8corba\xc2\xbb) og \xc2\xabEnter Sandman\xc2\xbb av Metallica. Han ble nominert til f\xc3\xb8rsteplass allerede p\xc3\xa5 den andre gallaforestillingen. P\xc3\xa5 den \xc3\xa5ttende gallaforestillingen fikk Vuka\xc5\xa1in sin f\xc3\xb8rste utnevnelse der publikum hadde det siste ordet. I \xc2\xabkampen\xc2\xbb med \xc4\x90or\xc4\x91e Gogov (som var publikums favoritt flere ganger), gjorde Vuka\xc5\xa1in igjen en god innsats og fortsatte til neste runde. Denne natten framf\xc3\xb8rte han \xc2\xabMore Than Words\xc2\xbb av Extreme som forblir en av hans beste forestillinger hvor han demonstrerte sine ferdigheter p\xc3\xa5 akustisk gitar. _NEWLINE_Senere p\xc3\xa5 den samme natten framf\xc3\xb8rte han \xc2\xabAre You Gonna Go My Way\xc2\xbb av Lenny Kravitz sammen med \xc4\x90or\xc4\x91e Gogov. Serier av utnevnelser fortsatte og Vuka\xc5\xa1in var igjen avhenging av publikums stemmer. P\xc3\xa5 den tiende gallaen valgte publikum han over Nikola Sari\xc4\x87 som var ogs\xc3\xa5 publikums favoritt flere ganger. Han avsluttet konkurransen med en andreplass, etter vinneren Adnan Babaji\xc4\x87._NEWLINE_I l\xc3\xb8pet av forestillingen gjorde Vuka\xc5\xa1in seg bemerket, og fikk st\xc3\xb8tte fra alle aldersgrupper fra alle delrepublikkene i den forhenv\xc3\xa6rende  staten Jugoslavia.\n_START_SECTION_\nKarriere etter OT\n_START_PARAGRAPH_\nEtter OT, ble Vuka\xc5\xa1in medlem av OT Bend (norsk: OT Band) sammen med tre andre deltakere fra Operasjon Triumf, Nikola Paunovi\xc4\x87, Nikola Sari\xc4\x87 og \xc4\x90or\xc4\x91e Gogov. _NEWLINE_Den 23. februar 2009 framf\xc3\xb8rte Vuka\xc5\xa1in, sammen med de andre medlemmene av OT Bend og Sonja Baki\xc4\x87 et \xc3\xa5pningsnummer for den kjente artisten James Blunt p\xc3\xa5 konserten hans i Beograd. _NEWLINE_OT Bend meldte seg p\xc3\xa5 Beovizija 2009, den serbiske sangkonkurransen til Eurovision Song Contest 2009 med sangen \xc2\xabBlagoslov za kraj\xc2\xbb (norsk: \xc2\xabVelsignelsen til slutten\xc2\xbb) som ble skrevet av E. Owen, S. Vukomanovi\xc4\x87 og E.Botri\xc4\x87. Den 7. mars, i semifinalen, vant de maksimal poengsum med i alt 24 poeng og kom som f\xc3\xb8rste deltaker til finalen. Neste dag, i finalen, vant de igjen med 12 poeng fra publikum med 28\xc2\xa0521 stemmer fra totalt 53\xc2\xa0550. Det var imidlertid ikke nok til seieren, siden juryen bare ga dem 5 poeng, og de avsluttet som nummer to. _NEWLINE_Den 19. og 20. april 2009 holdt Vuka\xc5\xa1in sammen med andre OT deltakere to konserter i Sava Centar i Beograd foran 10 000 mennesker. I l\xc3\xb8pet av sommeren 2009, hadde de f\xc3\xb8rste deltakerne i Operasjon Triumf turne i Montenegro. H\xc3\xb8ydepunktet under turn\xc3\xa9en var konserten i Podgorica framfor det fullsatte Stadion malih sportova. _NEWLINE_I musikkfestivalen Sun\xc4\x8dane skale 2009 i Herceg Novi (Montenegro), p\xc3\xa5 den f\xc3\xb8rste natten av festivalen kalt Prin\xc4\x8deve nagrade (norsk: Prinsens priser), vant OT Bend prisen Breakthrough of the year._NEWLINE_Den 12. juli 2009, i Beograd Arena deltok OT Bend sammen med Ana Bebi\xc4\x87 og framf\xc3\xb8rte ved den avsluttende seremoni for den 25. sommer Universiade, som samlet 8 200 deltaker fra 145 land._NEWLINE_Det kunstneriske ensemblet Stanislav Bini\xc4\x8dki fra Forsvarsdepartementet, under dirigent Vojkan Borisavljevi\xc4\x87, holdt konserten kalt Mamma mia] i Dom Sindikata i Beograd, der de fremf\xc3\xb8rte de mest kjente sangene av det svenske bandet ABBA. OT Bend opptr\xc3\xa5dte som vokalister, ledsaget av Maja Od\xc5\xbeaklijevska, Nada Pavlovi\xc4\x87, Tijana Dap\xc4\x8devi\xc4\x87, Jelena Jovi\xc4\x8di\xc4\x87, Milena Vasi\xc4\x87, Dejan Lutki\xc4\x87 og Marinko Mad\xc5\xbegalj._NEWLINE_Den 11. januar 2010 ble det meddelt at Vuka\xc5\xa1in Braji\xc4\x87, med sangen \xc2\xabThunder and Lightning\xc2\xbb (norsk: \xc2\xabTorden og lyn\xc2\xbb) skrevet av Edin-Dino \xc5\xa0aran vil representere Bosnia-Hercegovina p\xc3\xa5 Eurovision Song Contest 2010 i Oslo, Norge.'